د امریکې صدارتي امیدوارانو اخیرۍ شیبې
انتخابي نتیجې به د پاکستان په وخت سحر وختي نه پیل کیږي. په امریکا کې صدارتي انتخابات په هر ریاست کې کیږي. اکثره په هغو ریاستونو کې چې د خلکو شمیره په کې کمه وي، هلته تر ټولو مخکې د ووټونو نتیجې څرگندیږي
د امریکې صدر براک اوباما د انتخابي سیالۍ یو اهم پړاؤ پرون د اوهایو ریاست وو. هلته پلویانو ته وینا کې هغه پوښتنه کوي چې تاسو تیار يي او په ځواب کې ورته پلویان وايي او تیار یو. هم پرون صدر اوباما په دواؤ نورو داسې ایالتونو کې ویناوې کړې چې دا پته يي تر اوسه نه لږي چې رائي به هغه او که نا د هغه سیال مټ رامني ته ورکوي. دغه دوه ایالتونه ویسکانس او آئیوه دي. ښاغلی رامني پرونۍ ورځ په فلوریډا کې وینا کړې. فلوریډا هم د هغو یو څو ایالتونو نه یو دی چې دا پته يي نه لگي چې ایا صدر اوباما او که نا گورنر رامني ته به رائي ورکوي. فلوریډا کې د وینا په مهال مټ رامني تپوس کوي آیا د امریکې د تیرو څلورو کالو په شان نور څلور کاله بیا غواړۍ. ښاغلې رامني په ورجینیا، اوهایو او نیو هیپمشر ایالتونو کې هم ویناوې کړې او په خلکو يي غږ کړی چې ووټ اچولولپاره دې انتخابي حوضو یا پولینگ سټیشنو ته لاړشي. دغه درې واړه ایالتونو کې انتخابي سیالۍ څوک هم گټلی شي. په امریکې کښې د انتخاباتو وړاندې چې کومې نظر پوښتنې یا سروی شوې په هغې کې تر اوسه داسې ښائي چې براک اوباما او مټ رامني یو بل سره ډیر نزدې روان دي. په اکثرو سروی گانو کې صدر اوباما د گورنر رامني نه وړاندې ښودل شوی دی. او په ځنیو نورو کې بیا دواړه تقریباً برابر ښودل شوې دي. انتخابي نتیجې به د پاکستان په وخت سحر وختي نه پیل کیږي. په امریکا کې صدارتي انتخابات په هر ریاست کې کیږي. اکثره په هغو ریاستونو کې چې د خلکو شمیره په کې کمه وي، هلته تر ټولو مخکې د ووټونو نتیجې څرگندیږي. د وایس اف امریکا ډیوه ریډیو ټیلې ویژن او ریډیو په دغه نتیجې د پاکستان په وخت د سحر شپږو نه نهه بجو پورې په سحر خپرونو کې نیغ په نیغه ورکوي. په پاکستان او نورو ځایونو کې د ډیوه ریډیود ټویټر به هم دغه نتیجې د سر نه تر اخر پورې ورکول کیږي.